अरावली में रोजाना चोरी हो रहा 200 से 300 ट्रक पत्थर
यमुनानदी से रेती खनन का धंधा भले ही क्राइम ब्रांच टीम द्वारा 26 फरवरी की रात की गई छापामारी की कार्रवाई के बाद फिलहाल बंद हो गया है लेकिन इससे भी बड़ी मात्रा में अरावली पर्वतमाला में पत्थर खनन काम तेजी से चल रहा है। वर्ष 2002 में सुप्रीमकोर्ट ने अरावली पर्वतमाला में पत्थर खनन पर प्रतिबंध लगाया था। कुछ समय तक तो पत्थर चोरी नहीं हुआ था। उसके बाद एक दशक से तो अरावली में बड़े पैमाने पर पत्थर खनन हो रहा है। पुलिस सूत्रों की मानें तो रोज 200-300 ट्रक पत्थर जगह-जगह से चोरी हो जाता है। जिले में अवैध खनन को लेकर डीसी ने बुधवार को माइनिंग विभाग के अधिकारियों को सख्त कार्रवाई को कहा है। सूत्रों के मुताबिक पत्थर खनन ऐसी जगह किया जाता है, जहां दो-तीन थानों की सीमाएं आपस में मिलती है। पुलिस जब कभी किसी को पत्थर खनन के आरोप में पकड़ती है तो पत्थर खनन से संबंधित स्थान की निशानदेही पर सीमा विवाद उत्पन्न हो जाता है। एक थाना, दूसरे थाने पर जवाबदेही जिम्मेदारी थोपने की कोशिश करता है।
^कार्रवाई के बाद मुझे लगा कि फरीदाबाद में रेत और पत्थर दोनों ही सूरत में खनन हो रहा है। इसलिए बुधवार को मीटिंग में जिला टॉस्क फोर्स टीम को सख्त हिदायत दी है कि किसी भी सूरत में किसी भी तरह का खनन नहीं होना चाहिए। -समीरपालसरो, जिला उपायुक्त, फरीदाबाद।
1976 से 2002 तक हुआ था खनन
सुप्रीमकोर्ट में लंबित याचिका के अनुसार वर्ष 1976 में अरावली पर्वत माला के फरीदाबाद क्षेत्र में पत्थर खनन कार्य शुरू हुआ था। वर्ष 1978 में सेठी ग्रुप ने माइनिंग क्षेत्र में हैवी मशीनरी से माइनिंग का काम चालू किया। खनन के कारण फरीदाबाद, गुड़गांव, पलवल, मेवात और दिल्ली का भूमिगत जल स्तर तेजी से नीचे खिसक गया। लिहाजा, दिल्ली जल बोर्ड ने सुप्रीमकोर्ट में पत्थर खनन के खिलाफ याचिका दायर की।
फरीदाबाद. पत्थरोंसे भरे डंपर।
अवैध उत्खनन
bho_Deva hin_Deva hin_Deva hin_Deva awa_Deva awa_Deva npi_Deva